Twee jong boeties sterf saamArgieffoto Twee jong boeties, onderskeidelik 9 en 11 jaar oud, is Saterdagoggend dood toe hulle deur ŉ motor op die N4 in Rustenburg in Noordwes getref is. Ineke van Huyssteen, ER24-woordvoerder, sê die voorval het naby die Waterfall-winkelsentrum in dié dorp plaasgevind. Volgens Van Huyssteen het albei seuns in die middel van die pad gelê toe paramedici net ná 10:00 Saterdagoggend op die toneel aangekom het. “Die kinders het geen tekens van lewe getoon nie en paramedici het albei seuns op die toneel dood verklaar,” sê sy. Die presiese omstandighede rakende die voorval is nie in dié stadium bekend nie. ŉ Ondersoek is deur die polisie begin.